## Pravilnik o slobodnim carinskim prodavaonicama

### NN 49/1995 (17.7.1995.), Pravilnik o slobodnim carinskim prodavaonicama

# **MINISTARSTVO FINANCIJA**

Na osnovi članka 223. stavak 1. Carinskog zakona ("Narodne novine",
br. 53A/91, 33/92, 26/93, 106/93 i 92/94), ministar financija donosi

## **PRAVILNIK**

### **O SLOBODNIM CARINSKIM PRODAVAONICAMA**

Članak 1.

Ovim pravilnikom propisuje se postupak za otvaranje slobodnih carinskih
prodavaonica (u daljnjem tekstu: prodavaonice) i provedba posebnih mjera
carinskog nadzora nad robom koja se prodaje u tim prodavaonicama, te radom
i poslovanjem tih prodavaonica.

Članak 2.

Sukladno članku 222. stavak 1. Carinskog zakona, slobodne carinske prodavaonice
mogu se otvarati samo na graničnim prijelazima u zračnim lukama otvorenim
za medunarodni promet

- u čekaonicama i drugim prostorijama namijenjenim putnicima koji neposredno
odlaze u inozemstvo, a nalaze se iza mjesta obavljanja carinske kontrole.

Prodavaonica u zračnoj luci otvorenoj za međunarodni promet sastoji
se od prodajnog mjesta i priručnog skladišta pored prodajnog mjesta, a
može imati i posebni skladišni prostor.

Prostorije prodavaonice moraju biti osigurane i poslovanje organizirano
tako da bez carinskog nadzora nije moguće unošenje i iznošenje robe.

Članak 3.

Pisani zahtjev za otvaranje prodavaonice ovlaštenoj carinarnici može
podnijeti trgovačko društvo upisano u trgovački registar za obavljanje
djelatnosti trgovine, koje je dobilo koncesiju za otvaranje prodavaonice
na određenom graničnom prijelazu u odgovarajućoj zračnoj luci otvorenoj
za međunarodni promet.

Uz zahtjev za otvaranje slobodne carinske prodavaonice podnose se:

- ugovor o koncesiji za otvaranje odgovarajuće slobodne carinske prodavaonice,

- izvod iz registra mjerodavnog Trgovačkog suda,

- isprave o ispunjavanju sanitarnih i tehničkih uvjeta za rad prodavaonice,
glede udovoljavanja propisima o zaštiti na radu, zaštiti od požara, te
zaštiti čovjekovog okoliša,

- specifikacija robe koja će se prodavati u prodavaonici s trgovačkim
nazivima i tarifnim oznakama, te

- položajni nacrt i tehnički opis prostorija prodavaonice, s unešenim
gradevnim i drugim obilježjima mjerodavnim za provedbu carinskoga nadzora.

Članak 4.

Po primitku zahtjeva za otvaranje prodavaonice ovlaštena carinarnica
odreduje tročlanu komisiju koja utvrđuje:

- nalaze li se prostorije namijenjene za otvaranje prodavaonice u području
medunarodnog graničnog prijelaza u zračnoj luci otvorenoj za međunarodni
promet, u dijelu namijenjenom putnicima u odlasku, iza mjesta obavljanja
carinske kontrole,

- udovoljavaju Ii prostorije prodavaonice propisanim sanitarnim, tehničkim
i drugim uvjetima za obavljanje djelatnosti,

- udovoljavaju li prostorije prodavaonice uvjetima za smještaj carinske
robe i djelotvornu provedbu carinskoga nadzora, te

- valja li poduzeti i dodatne mjere za provedbu carinskoga nadzora.

Komisija obavlja pregled prostorija i o nalazu sastavlja zapisnik u
tri primjerka, od kojih jedan uručuje podnositelju zahtjeva, a ostale zadržava.

Članak 5.

Na temelju podnijetog zahtjeva, priloženih isprava i nalaza i mišljenja
komisije, ovlaštena carinarnica donosi rješenje o otvaranju slobodne carinske
prodavaonice.

Rješenjem iz stavka 1. ovoga članka carinarnica utvrđuje i posebne mjere
za provedbu carinskog nadzora (suključarstvo i druge mjere carinskog nadzora),
specifkaciju robe koja se može prodavati u prodavaonici, te druge mjere
za obavljanje carinskog nadzora glede poslovanja prodavaonice.

Članak 6.

U slobodnoj carinskoj prodavaonici može se prodavati inozemna roba i
roba domaće proizvodnje. Inozemna roba smješta se u prodavaonicu uz dostavnicu
posjednika konsignacijskog skladišta. Dostavnica se popunjava u četiri
primjerka, od kojih jedan zadržava posjednik skladišta, a tri prate robu.
Posjednik prodavaonice ovjerava dostavnice, dva primjerka vraća posjedniku
skladišta, a jedan zadržava za svoje potrebe. Dostavnica iz stavka 2. ovoga
članka sadrži: tvrtku zastupnika strane tvrtke, naziv konsignacijskog skladišta,
tvrtku posjednika i naziv prodavaonice u koju se roba upućuje, broj i datum
dostavnice, tarifnu oznaku robe iz Carinske tarife, naziv robe, jedinicu
mjere i količinu, te cijenu po kojoj se roba upućuje u prodavaonicu. Posjednik
skladišta dužan je do 10. u mjesecu podnijeti izlazni list konsignacijske
robe utvrđen propisom o carinskim ispravama za robu upućenu iz skladišta
u prodavaonicu u prethodnom mjesecu. Uz izlazni list konsignaoijske robe
prilaže se i dostavnica ovjerena od strane prodavaonice kojoj je roba upućena.
Domaća roba smješta se u prodavaonicu na temelju specificiranog računa
ili računa sa specifikacijom robe koja se smješta u prodavaonicu u primitku,
ovjerenih po ovlaštenoj carinarnici.

Posjednik prodavaonice dužan je robu smještenu u prodavaonici evidentirati
na listovima kartoteke, odvojeno na domaću i za inozemnu robu. Listovi
za domaću robu su bijele, a za inozemnu zelene boje.

Na listove kartoteke na kojima se evideritira roba, upisuju se podaci
o ispravi po kojoj je roba upućena u prodavaonicu (dostavnica, račun sa
specifikacijom i dr.), vrijednost po kojoj je roba upućena, naziv robe,
tarifna oznaka robe iz Carinske tarife, te količina i prodajna cijena.

Na listove kartoteke moraju se svakoga dana unositi promjene o smještenoj
i prodanoj robi, na temelju podataka o dnevnoj prodaji koja se vodi preko
elektroničke registar kase (računara).

Posjednik prodavaonice dužan je do 5. u mjesecu za prethodni mjesec
dostaviti carinarnici izvješće o prodanoj robi i stanju zaliha u prodavaonici
po vrsti, količini i vrijednosti robe.

Carinarnica ovlaštena prema sjedištu konsignacijskog skladišta na zahtjev
posjednika konsignacijskog skladišta, ovjerava račun za prodanu robu, koji
služi za obračun sa zastupanom tvrtkom.

Članak 7.

Posjednik prodavaonice do 5. u mjesecu za prethodni mjesec ovlaštenoj
carinarnici dostavlja izvješće o poslovanju prodavaonice u prethodnom mjesecu,
uključujući i obračun udjela Republike Hrvatske u ostvarenom prometu prodavaonice.

Mjesečno izvješće iz stavka 1. ovoga članka, s obračunom udjela Republike
Hrvatske u ostvarenom prometu kontrolira i ovjerava ovlaštena carinarnica
u roku od tri dana.

Temeljem ovjerenoga obračuna, udio Republike Hrvatske u ostvarenome
prometu prodavaonice uplaćuje se do 10. u mjesecu u korist računa državnog
proračuna, a izvješće o izvršenoj uplati dostavlja ovlaštenoj carinarnici
u roku tri dana po izvršenoj uplati.

Pri sastavljanju obračuna o ostvarenom prometu prodavaonice, ostvareni
promet i udio Republike Hrvatske obračunavaju se prema valuti u kojoj je
promet ostvaren, primjenom srednjeg tečaja NBH na dan izvršenoga obračuna,
a udio uplaćuje u kunama.

Članak 8.

U prodavaonici roba se može prodavati samo putnicima koji neposredno
odlaze u inozemstvo, poslije obavljene carinske kontrole, na temelju boarding
karte ili karte za putovanje, ovjerene štambiljom s tekstom: "Robu
kupljenu u SCP obvezatno je neposredno iznijeti iz Republike Hrvatske",
na hrvatskom i engleskom jeziku.

Putnici koji prije odlaska u inozemstvo (napuštanja carinskog područja
Republike Hrvatske) pristaju u nekoj drugoj hrvatskoj zračnoj luci, ne
smatraju se putnicima koji neposredno odlaze u inozemstvo.

Radno vrijeme prodavaonice uskladuje se s redom polijetanja zrakoplova
na inozemnim linijama. Prodavaonica se otvara najranije dva sata prije
polijetanja zrakoplova na odredenoj liniji za inozemstvo, a izvan utvrđenoga
radnog vremena prodavaonica mora biti zatvorena.

Članak 9.

Inozemna neprodana roba vraća se iz prodavaonice u konsignacijsko skladište
i posjedniku robe domaće proizvodnje na temelju dostavnice posjednika prodavaonice.
Dostavnica sadrži naziv prodavaonice, naziv skladišta u koje se roba upućuje,
tarifnu oznaku iz Carinske tarife, te naziv, količinu i nabavnu vrijednost
robe po jedinici proizvoda.

Posjednik konsignacijskog skladišta dužan je za robu iz stavka 1. ovoga
članka, u roku pet dana po primitku robe ovlaštenoj carinarnici podnijeti
carinsku deklaraciju za smještaj robe na konsignacijsko skladište.

Dostavnica iz stavka 1. ovog članka podnosi se u najmanje tri primjerka,
od kojih jedan zadriava prodavaonica, a dva prate robu.

Domaća neprodana roba vraća se u unutarnji promet dostavnicom iz stavka
1. ovog članka.

Članak 10.

Danom stupanja na snagu ovoga pravilnika prestaje važiti Pravilnik o
slobodnim carinskim prodavaonicama ("Narodne novine", br. 63/92).

Članak 11.

Ovaj pravilnik stupa na snagu osmoga dana od dana objave u "Narodnim
novinama".

Klasa: 413-01/95-01/35

Urbroj: 513-02/95-01

Zagreb, 28. lipnja 1995.

Ministar financija

**Božo Prka,** v. r.

Pravilnik, NN 49/1995-1009
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)